

**สำเนาคู่ฉบับ**

ที่ มท ๐๘๑๖.๒/ว  กรมส่งเสริมการปกครองท้องถิ่น

ถนนนครราชสีมา เขตดุสิต

กทม. ๑๐๓๐๐

เมษายน ๒๕๖6

เรื่อง แจ้งประชาสัมพันธ์การสมัครเข้าร่วมกิจกรรมแลกเปลี่ยนเรียนรู้โครงการจัดสรรเงินอุดหนุนแบบมีเงื่อนไข  
ระดับภูมิภาค

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ. ๐๔/๑๙๙๑/๒๕๖๖

ลงวันที่ ๔ เมษายน ๒๕๖๖ จำนวน ๑ ชุด

ด้วยกรมส่งเสริมการปกครองท้องถิ่นได้รับแจ้งจากกองทุนเพื่อความเสมอภาคทางการศึกษาว่า ได้กำหนดจัดกิจกรรมแลกเปลี่ยนเรียนรู้โครงการจัดสรรเงินอุดหนุนแบบมีเงื่อนไขระดับภูมิภาค ภายใต้ชื่องาน “Thank you Teacher ขอบคุณครูทุนเสมอภาค” โดยมีวัตถุประสงค์เพื่อสร้างความสัมพันธ์เครือข่ายการทำงานระหว่างครูทุนเสมอภาคในระดับภูมิภาคจากทุกหน่วยงานต้นสังกัด ผ่านกิจกรรมแลกเปลี่ยนเรียนรู้โดยวิทยากรผู้เชี่ยวชาญในกรอบแนวคิดกิจกรรม “สานพลังทีม-เสริมพลังใจ-สร้างสรรค์โอกาส” ซึ่งจะช่วยเสริมศักยภาพให้ครูทุนเสมอภาคสามารถร่วมส่งต่อโอกาสทางการศึกษาให้แก่นักเรียนได้อย่างยั่งยืน ซึ่งจะดำเนินการจัดกิจกรรมดังกล่าว ใน ๔ ภูมิภาค รายละเอียดปรากฏตามสิ่งที่ส่งมาด้วย

ในการนี้ กรมส่งเสริมการปกครองท้องถิ่นขอความร่วมมือจังหวัดแจ้งประชาสัมพันธ์เชิญชวนผู้บริหารสถานศึกษาและครูในสังกัดองค์กรปกครองส่วนท้องถิ่น สมัครเข้าร่วมกิจกรรมแลกเปลี่ยนเรียนรู้โครงการจัดสรรเงินอุดหนุนแบบมีเงื่อนไขระดับภูมิภาค จำนวน ๕ ท่านต่อจังหวัด โดยสามารถสมัครได้ทาง <https://forms.gle/mvYbd18dhnDwz1XK8> ตั้งแต่วันนี้ถึงวันที่ ๙ เมษายน ๒๕๖๖

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น  
กลุ่มงานยุทธศาสตร์การพัฒนาการจัดการศึกษาท้องถิ่น

รอง .อสถ...............................

ผอ.กศ.....................................

ผอ.กง.ยศ................................

หน.ฝ.......................................

จนท........................................

พิมพ์/ทาน...............................

โทรศัพท์ ๐ ๒๒๔๑ ๙๐๐๐ ต่อ ๕๓๒๖

โทรสาร ๐ ๒๒๔๑ ๙๐๒๑ ต่อ ๓๑๘

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน นางสาวศิริพรรณ สิงห์ห่วง โทร. ๐๖ ๒๖๐๓ ๖๑๖๔